Η επίδραση των SGLT-2 αναστολέων στην περιπατητική αρτηριακή πίεση σε ασθενείς με ΣΔ τύπου 2: συστηματική ανασκόπηση και μετα-ανάλυση τυχαιοποιημένων κλινικών δοκιμών
Creators: name: Κολαζά, Μαγδαληνή Βενέδικτου
Publisher: name: Aristotle University of Thessaloniki
Year: 2024
Subjects: αναστολείς SGLT-2
περιπατητική αρτηριακή πίεση
σακχαρώδης διαβήτης τύπου 2
SGLT-2 inhibitors
ambulatory blood pressure
diabetes mellitus type 2

description: Εισαγωγή: Οι αναστολείς συμμεταφορέων νατρίου-γλυκόζης τύπου 2 (SGLT-2i) αποτελούν φαρμακευτικούς παράγοντες που έχουν λάβει έγκριση για τη θεραπεία του σακχαρώδους διαβήτη τύπου 2 (ΣΔ2). Εκτός από την υπογλυκαιμική τους δράση, αντικείμενο ενδιαφέροντος σε κλινικές δοκιμές και παρελθούσες μετα-αναλύσεις έχει αποτελέσει και η αντιυπερτασική τους δράση. Σκοπός της παρούσας μετα-ανάλυσης είναι η σύνθεση δεδομένων από τυχαιοποιημένες κλινικές δοκιμές που αξιολόγησαν την επίδραση των αναστολέων SGLT-2 στην περιπατητική αρτηριακή πίεση. Υλικά και μέθοδος: Για τη συστηματική αναζήτηση των μελετών χρησιμοποιήθηκαν οι ηλεκτρονικές βάσεις MedLine/Pubmed και Cochrane Central. Αναζητήθηκαν τυχαιοποιημένες κλινικές δοκιμές σε ασθενείς με σακχαρώδη διαβήτη τύπου 2 με διάρκεια παρακολούθησης ≥4 εβδομάδες, που παρείχαν σύγκριση έναντι ενός αναστολέα SGLT-2 έναντι του εικονικού φαρμάκου στην 24ωρη περιπατητική συστολική και διαστολική αρτηριακή πίεση. Για τη στατιστική ανάλυση χρησιμοποιήθηκε το RevMan version 5.4 software (Nordic Cochrane centre,Cohcrane Collaboration, Copenhagen, Denmark). Χρησιμοποιήθηκαν random-effects μοντέλα για να υπολογιστεί η σταθμισμένη μέση διαφορά (Weighted Mean Difference, WMD) μεταξύ των ομάδων παρέμβασης και ελέγχου στη μεταβολή από το baseline της 24ωρης συστολικής και διαστολικής αρτηριακή πίεσης. Ως δευτερεύοντα καταληκτικά σημεία μελετήθηκαν οι WMD μεταξύ ομάδων παρέμβασης και ελέγχου στις μεταβολές από το baseline της ημερήσιας και της νυκτερινής συστολικής και διαστολικής αρτηριακής πίεσης. Αποτελέσματα: Συνθέθηκαν δεδομένα από 14 μελέτες (3174 ασθενείς) με περίοδο παρακολούθησης που κυμαίνονταν από 4 εβδομάδες έως 12 μήνες. Οι αναστολείς SGLT-2 που μελετήθηκαν έναντι του εικονικού φαρμάκου ήταν η εμπαγλιφλοζίνη (6 μελέτες), η δαπαγλιφλοζίνη (6 μελέτες), η καναγλιφλοζίνη (1 μελέτη) και η ερτουγλιφλοζίνη (1 μελέτη). Οι SGLT-2 φάνηκαν να ελαττώνουν συγκριτικά με το εικονικό φάρμακο την 24ωρη περιπατητική συστολική πίεση κατά -4.34mmHg [95% CI(-5.29,-3.39)] και την 24ωρη περιπατητική διαστολική πίεση κατά -2.50mmHg [95%CI (-3.71,-1.29)]. Οι αντίστοιχες μεταβολές για την ημερήσια περιπατητική συστολική αρτηριακή πίεση ήταν -5.08mmHg [95%CI (-6.26,-3.89)] και για τη νυχτερινή περιπατητική συστολική αρτηριακή πίεση -3.27 [95%CI (-4.71,-1.84)]. Για την περιπατητική διαστολική αρτηριακή πίεση οι αντίστοιχες μεταβολές ήταν -2.80 [95%CI (-3.72,-1.88)] κατά τη διάρκεια της ημέρας και -1.98 mmHg [95%CI(-2.86,-1.10)] κατά τη διάρκεια της νύκτας. Συμπεράσματα: Οι αναστολείς SGLT-2 αποτελούν φαρμακευτικούς παράγοντες που, εκτός από υπογλυκαιμική δράση, οδηγούν σε μικρή αλλά στατιστικά και κλινικά σημαντική μείωση της 24ωρης περιπατητικής αρτηριακής πίεσης.
description: SGLT-2 inhibitors are approved drugs for the treatment of type 2 diabetes mellitus. Apart from their glucose-lowering action, clinical trials and meta-analyses have investigated their blood pressure lowering efficacy. This meta-analysis syntesizes data from randomized clinical trials aiming to investigate the effect of SGLT-2 inhibitors on ambulatory blood pressure. Materials and Methods: We searched Medline/Pubmed and Cochrane central to identify randomized clinical trials in patients with diabetes mellitus type 2, with a duration of 4 weeks of more, that provided information on the effect of an SGLT-2 inhibitor on 24-h ambulatory systolic and diastolic blood pressure compared to placebo. RevMan version 5.4 software (Nordic Cochrane centre,Cohcrane Collaboration, Copenhagen, Denmark) was used for the data synthesis. Random effects models were used to calculate the weighted mean difference (WMD) between intervention and control group regarding the change from baseline in 24 hour systolic and diastolic blood pressure. As secondary endpoints we calculated the WMD between intervention and placebo group concerning the change from baseline in daytime and nighttime ambulatory systolic and diastolic blood pressure. Results: Data from 14 clinical trials with an observation period ranging from 4 week to 12 months were analyzed (3174 patients). SGLT2-i that were compared to placebo were empagliflozin (6 studies), dapagliflozin (6 studies), canagliflozin (1 study) and ertugliflozin (1 study). As compared with placebo, SGLT-2 inhibitors led to a reduction by -4.34mmHg [95% CI(-5.29,-3.39)] in 24-hour ambulatory systolic blood pressure and a reduction of -2.50mmHg [95%CI (-3.71,-1.29)] in 24h ambulatory diastolic blood pressure. The placebo-subtracted reduction in daytime ambulatory systolic blood pressure was -5.08mmHg [95%CI (-6.26,-3.89)] and the placebo-subtracted reduction in nighttime ambulatory systolic blood pressure was -3.27 [95%CI (-4.71,-1.84)]. The corresponding changes in ambulatory diastolic blood pressure were -2.80 [95%CI (-3.72,-1.88)] and -1.98 mmHg [95%CI(-2.86,-1.10)] for daytime and nighttime periods, respectively. Conclusions: SGLT-2 inhibitors are drugs that lead to small, but statistically significant and clinically meaningful reduction of the 24h ambulatory blood pressure.